Document ID: 32007R1092

KOMISIJAS REGULA (EK) Nr. 1092/2007
(2007. gada 20. septembris)
par rīsu ievešanas atļauju izsniegšanu saskaņā ar tarifa kvotām, kas ar Regulu (EK) Nr. 2021/2006 atvērtas 2007. gada septembra apakšperiodam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1785/2003 par rīsu tirgus kopīgo organizāciju (1),
ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
ņemot vērā Komisijas 2006. gada 22. decembra Regulu (EK) Nr. 2021/2006, ar ko atver Kopienas tarifa kvotas rīsiem, kuru izcelsme ir Āfrikas, Karību jūras reģiona un Klusā okeāna valstīs (ĀKK valstis) un aizjūras zemēs un teritorijās (AZT), un paredz šo kvotu pārvaldību (3), un jo īpaši tās 15. panta 1. punktu,
tā kā:
(1)
Ar Regulu (EK) Nr. 2021/2006 tika atvērta ikgadēja kopēja tarifa kvota, lai ievestu 160 000 tonnu rīsu, kas izteikti lobītu rīsu ekvivalentā, no kuriem 125 000 tonnu ir ĀKK valstu izcelsme (kārtas numurs 09.4187), 25 000 tonnu - Nīderlandes Antiļu salu un Arubas izcelsme (kārtas numurs 09.4189) un 10 000 tonnām - vismazāk attīstīto aizjūras zemju un teritoriju izcelsme (kārtas numurs 09.4190), un ikgadēja tarifa kvota, lai ievestu 20 000 tonnas šķelto rīsu, kuriem ir ĀKK valstu izcelsme (kārtas numurs 09.4188).
(2)
Kvotām, kas paredzētas Regulas (EK) Nr. 2021/2006 1. panta 1. punkta a) un b) apakšpunktā, trešais kvotas apakšperiods ir septembris.
(3)
No paziņojuma, kas sniegts saskaņā ar Regulas (EK) Nr. 2021/2006 17. panta a) punktu, izriet, ka daudzumi lobītu rīsu ekvivalentā, kas norādīti pieteikumos, kuri saskaņā ar minētās regulas 13. panta pirmo daļu iesniegti 2007. gada septembra pirmo piecu darbdienu laikā par kvotām ar kārtas numuru 09.4187, pārsniedz pieejamos daudzumus. Tāpēc ir jānosaka, par kādu apjomu izvešanas atļaujas var izdot, nosakot piešķīruma koeficientu, ko piemēro saskaņā ar attiecīgo kvotu prasītajiem daudzumiem.
(4)
Turklāt no minētā paziņojuma izriet, ka atbilstīgi minētās Regulas 13. panta pirmajai daļai 2007. gada septembra pirmo piecu darbdienu laikā iesniegtajos pieteikumos par kvotu(-ām) ar kārtas numuru 09.4189 - 09.4190 norādītais daudzums lobītu rīsu ekvivalentā ir mazāks par pieejamo daudzumu.
(5)
Tāpēc saskaņā ar Regulas (EK) Nr. 2021/2006 15. panta 1. punktu ir jānosaka kopējie daudzumi, kas būs pieejami nākamajā kvotas apakšperiodā,
IR PIEŅĒMUSI ŠO REGULU.
1. pants
1. Izsniedzot rīsu ievešanas atļaujas atbilstoši pieteikumiem, kas 2007. gada septembra pirmo piecu darbdienu laikā iesniegti par Regulā (EK) Nr. 2021/2006 minēto kvotu ar kārtas numuru 09.4187, pieprasītajiem daudzumiem piemēro šīs regulas pielikumā noteiktos piešķīruma koeficientus.
2. Šīs regulas pielikumā ir noteikti kopējie daudzumi, kas saskaņā ar Regulā (EK) Nr. 2021/2006 paredzētajām kvotām, kuru kārtas numurs ir 09.4187 - 09.4188 - 09.4189 - 09.4190, ir pieejami nākamajam kvotas apakšperiodam.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 20. septembrī

Labels: 3
17
5